CELEX: 32013D0076
Language: fi
Date: 2013-02-04 00:00:00
Title: 2013/76/EU: Komission täytäntöönpanopäätös, annettu 4 päivänä helmikuuta 2013 , luvan antamisesta tietyille jäsenvaltioille niiden vuotuisten BSE-seurantaohjelmien tarkistamiseen tehdyn päätöksen 2009/719/EY muuttamisesta (tiedoksiannettu numerolla C(2013) 435)  ETA:n kannalta merkityksellinen teksti

6.2.2013   
            
            
               FI
            
            
               Euroopan unionin virallinen lehti
            
            
               L 35/6
            
         KOMISSION TÄYTÄNTÖÖNPANOPÄÄTÖS,
   annettu 4 päivänä helmikuuta 2013,
   luvan antamisesta tietyille jäsenvaltioille niiden vuotuisten BSE-seurantaohjelmien tarkistamiseen tehdyn päätöksen 2009/719/EY muuttamisesta
   (tiedoksiannettu numerolla C(2013) 435)
   (ETA:n kannalta merkityksellinen teksti)
   (2013/76/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 6 artiklan 1 b kohdan toisen alakohdan,
   sekä katsoo seuraavaa:
   
               (1)
            
            
               Asetuksen (EY) N:o 999/2001 6 artiklan 1 b kohdassa säädetään, että jäsenvaltioiden vuotuisia seurantaohjelmia voidaan tarkistaa, jos asianomainen jäsenvaltio voi tiettyjen vaatimusten mukaisesti osoittaa maan tautitilanteen parantuneen.
            
         
               (2)
            
            
               Luvan antamisesta tietyille jäsenvaltioille niiden vuotuisten BSE-seurantaohjelmien tarkistamiseen 28 päivänä syyskuuta 2009 tehdyn komission päätöksen 2009/719/EY (2), sellaisena kuin se on muutettuna täytäntöönpanopäätöksellä 2011/358/EU (3), liitteessä luetellaan 25 jäsenvaltiota, joille on annettu lupa tarkistaa vuotuista seurantaohjelmaansa asetuksen (EY) N:o 999/2001 6 artiklan 1 b kohdan mukaisesti, jäljempänä ’kyseiset 25 EU-maata’.
            
         
               (3)
            
            
               Päätöksen 2009/719/EY 2 artiklan 1 kohdan a alakohdan mukaan kyseisten 25 EU-maan on testattava BSE:n varalta kaikki yli 72 kuukauden ikäiset naudat, jotka on teurastettu ihmisravinnoksi tavalliseen tapaan, kun taas 2 artiklan 3 kohdan mukaan kyseiset 25 EU-maata voivat 1 päivästä tammikuuta 2013 päättää testata ainoastaan vuosittaisen vähimmäisotoksen terveinä teurastetuista yli 72 kuukauden ikäisistä naudoista.
            
         
               (4)
            
            
               Euroopan elintarviketurvallisuusviranomainen (EFSA) hyväksyi 8 päivänä lokakuuta 2012 tieteellistä ja teknistä apua käsittelevän raportin, joka koskee testattavan otoksen vähimmäiskokoa silloin, kun terveenä teurastetun karjan BSE-testaus on lupa suorittaa tilastollisella testausjärjestelmällä (4).
            
         
               (5)
            
            
               EFSA totesi raporttinsa päätelmissä, että komission tehtävänantoa varten kehitettyyn malliin (C-TSEMM-malli) perustuvien arvioiden mukaan koko kyseisten 25 EU-maan ryhmässä ei ole tarpeen testata terveitä teuraseläimiä, jotta riskialttiiden alapopulaatioiden (maatilalla kuolleiden eläinten, hätäteurastettujen eläinten ja kliinisesti epäiltyjen tapausten) nykyisellä seurantajärjestelmällä havaitaan oletettu esiintyvyys, joka on ainakin yksi tapaus 100 000 täysikasvuista nautaa kohti 95 prosentin luotettavuustasolla, mikä vastaa Maailman eläintautijärjestön (OIE) vahvistamaa BSE:n seurantajärjestelmien toimivuutta koskevaa kansainvälistä standardia. Vaikka yhtään terveenä teurastettua eläintä ei olisi testattu vuonna 2011, seurantajärjestelmä olisi siitä huolimatta taannut oletetun esiintyvyyden, joka on yksi tapaus 5 355 627:ää kohti kyseisten 25 EU-maan täysikasvuisessa nautapopulaatiossa 95 prosentin luotettavuustasolla, havaitsemisen.
            
         
               (6)
            
            
               Kun otetaan huomioon BSE:n esiintymisen harveneminen Euroopan unionissa, EFSAn arvio, jonka mukaan pelkästään riskialttiiden alapopulaatioiden testaamiseen perustuva kyseisten 25 EU-maan seurantajärjestelmä olisi ongelmitta BSE:n seurantajärjestelmien toimivuutta koskevan kansainvälisen standardin mukainen, sekä se, että BSE-seurantaa koskevan OIE:n vahvistaman kansainvälisen standardin noudattaminen ei edellytä terveenä teurastettujen eläinten testaamista, jos kolmeen riskialttiiseen alapopulaatioon kuuluvia eläimiä testataan, terveenä teurastettujen nautojen testaaminen voitaisiin lopettaa kyseisissä 25 EU-maassa. Sen vuoksi terveenä teurastettujen nautojen seurantajärjestelmää kyseisissä 25 EU-maassa koskevia säännöksiä olisi muutettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2009/719/EY 2 artiklan 3 kohta seuraavasti:
   
      ”3.   Poiketen siitä, mitä 1 kohdan a alakohdassa säädetään, liitteessä luetellut jäsenvaltiot voivat 1 päivästä tammikuuta 2013 päättää olla testaamatta kyseisessä alakohdassa tarkoitettuun alapopulaatioon kuuluvia eläimiä.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 4 päivänä helmikuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  EUVL L 256, 29.9.2009, s. 35.
   
      (3)  EUVL L 161, 21.6.2011, s. 29.
   
      (4)  EFSA Journal 2012; 10(10):2913.